22.08.2021

**Коми Республикалы сё во тырӧмкӧд йитӧдын Коми Республикаса Юралысьлӧн шыӧдчӧм**

«Коми Республикаса пыдди пуктана олысьяс!

Коми Республикаса дона войтыр!

Таво миян республикалы тырӧ 100 во.

Коми Республика – тайӧ войвыв му, кодӧс нимтӧма тадзи нэмсӧ тані олысь коми войтыр серти. Тайӧ озыр историяа да аслыспӧлӧс культураа му. Тані видзӧны коми традицияяс, кыйсьысьяс ветлӧны вӧрӧ лямпаяс вылын, а кӧзяйкаяс пӧжалӧны медся чӧскыд шаньгаяс да черинянь.

Коми Республика – тайӧ му, кодлӧн олысьясыс босьтісны кипод уланыс вылын юра войвыв, нюръяс вылын да лым пиын кыпӧдісны каръяс, перйӧны мупытшса озырлун. Тані россияса медводдза мусирлӧн чужанін. Биару, из шом, бокситъяс, титанӧвӧй рудаяс – тайӧ абу на став озырлуныс, мый видзӧ аслас му пытшкын миян регион.

Коми Республика – тайӧ помтӧм-дортӧм тундра, вӧрзьӧдлытӧм вӧръяс, кыпыд гӧраяс, мичасьыс-мича юяс да тыяс. «Югыд ва» национальнӧй парклӧн да Печоро-Илычса заповедниклӧн реликтӧвӧй парма, Маньпупунёрын сулалысь бӧлбан мыгӧра изъяс, европаса Арктикаын Мамонт Куръя нима мортлӧн медся важ сулаланін. Талун тайӧ вӧр-ва памятникъясыс дорӧ содтысьӧны выль видзан мутасъяс.

Коми Республика – тайӧ шань керка быдӧнлы, тані ӧтсӧгласӧн олӧны сёысь унджык сикас войтыр. Республикаса олысьяс радейтӧны ассьыныс мунысӧ, зільӧны вӧчны сійӧс бурджыкӧн, шедӧдӧны сылы Россияса да мирса слава. Туялысьяс сиӧны сылы ассьыныс восьтӧмъяссӧ, кывбуралысьяс – гижӧдъяснысӧ, спортсменъяс – вермӧмъясныссӧ, а прӧстӧй йӧз – бур вӧчӧмъяс.

Дона ёртъяс! Коми Республикалӧн нэмся юбилей лунӧ примитӧй аттьӧалана кывъяс чужан му радейтӧмысь, миянлысь войвывса му пыдди пуктӧмысь. Сиа ставлы крепыд дзоньвидзалун, ӧтсӧгласа да тыр-бур олӧм!

Дзордзав да сӧвмы, радейтана республиканым!»

**Коми Республикаса Юралысь Владимир Уйба**

**22.08.2021**

**Обращение Главы Республики Коми в связи со столетием Республики Коми**

«Уважаемые жители Республики Коми!

Коми Республикаса дона войтыр!

В этом году нашей республике исполняется 100 лет.

Республика Коми – это северная земля, получившая своё название от исконно проживающего здесь коми народа. Это земля с богатой историей и самобытной культурой. Здесь бережно хранят коми традиции, охотники ходят в лес на лямпах, а хозяйки пекут самые вкусные шаньги и черинянь.

Республика Коми – это край, жители которого покорили гордый север, на болотах и в снегах построили города, добывают полезные ископаемые. Здесь родина первой российской нефти. Газ, уголь, бокситы, титановые руды – это далеко не все богатства, которые хранят недра нашего региона.

Республика Коми – это бескрайняя тундра, заповедные леса, величавые горы, красивейшие реки и озера. Реликтовая тайга Национального парка «Югыд ва» и Печоро-Илычского заповедника, плато Маньпупунёр с уникальным комплексом из семи столбов выветривания, самая древняя в европейской Арктике стоянка человека Мамонтовая Курья. Сегодня к этим природным памятникам присоединяются новые заповедные территории.

Республика Коми – это добрый дом для каждого, здесь в мире и согласии живут люди более ста национальностей. Жители республики любят свою землю, стараются сделать ее лучше, добывают для нее российскую и мировую славу. Учёные посвящают ей свои открытия, поэты – произведения, спортсмены – победы, а простые жители – добрые дела.

Дорогие друзья! В день векового юбилея Республики Коми примите слова благодарности за вашу любовь к родному краю, за уважение к нашей северной земле. Желаю всем крепкого здоровья, мира и благополучия!

Процветания и развития, любимая республика!

Дзордзав да сӧвмы, радейтана республиканым!»

**Глава Республики Коми Владимир Уйба**